text: Ryanair halverer sit passagertal i Billund
  14 juli 2015 kl. 09.06
  Ryanairs forventede baselukning i Billund giver færre ruter ud af den jyske lufthavn.
  Selskabets årlige passagertal vil blive halveret fra 700.000 til over 300.000, oplyser selskabet på et pressemøde i Billund.
  Selskabet opretholder 12 af 14 sommerruter, mens de fire vinterruter skæres ned til en enkelt.
  Det betyder, at sommerruterne til Kreta og Corfu nedlægges fra 30. juli, og vinterruterne til Budapest, Malaga og Tenerife lider samme skæbne. Kun ruten til London om vinteren opretholdes.
  Ryanairs tre fly i Billund overflyttes til London Stansted (2 stk) og Dublin.
  Ryanair havde på forhånden varslet, at basen i Billund skulle lukkes ned natten mellem fredag 17. juli og lørdag 18., hvis ikke fagbevægelsen afvarsler sin blokade mod selskabet.
  Det irske luftfartsselskab har givet en tidsfrist til onsdag eftermiddag klokken 17.00 til at aflyse den bebudede blokade.
  Arbejdsretten fastslog 1. juli, at fagbevægelsen lovligt kan varsle og iværksætte en konflikt til støtte for kravet om en overenskomst for piloter og besætningsmedlemmer på Ryanairs baser.
  I alt har lufthavnen i Billund i øjeblikket 2,8 millioner passagerer om året.
  